b'\n_START_ARTICLE_\nVi gifter oss\n_START_SECTION_\nHandling\n_START_PARAGRAPH_\nDet er sommer og komponisten Petter Gran har ferie n\xc3\xa5r han plutselig h\xc3\xb8rer et skrik fra fr\xc3\xb8ken Hermansen. Bremsene p\xc3\xa5 hennes sykkel virker ikke og hun havner i vannet. Han hjelper henne opp derfra, men sykkelen er \xc3\xb8delagt og derfor fortsetter de sommeren i sammen. Den vender tilbake til Oslo og en kort tid etterp\xc3\xa5 forlover de seg. Hun blir introdusert for Petters foreldre. Moren har ikke mye til overs for henne, mens faren \xc3\xb8nsker henne velkommen i familien._NEWLINE_Paret gifter seg kort tid etterp\xc3\xa5. De har vanskeligheter med \xc3\xa5 finne et eget bosted og m\xc3\xa5 derfor bo hjemme hos Petters foreldre. Morens uvilje mot Kari blir til slutt et s\xc3\xa5 stort problem at paret blir tvunget til \xc3\xa5 flytte til Karis tidligere bosted. De har imidlertid kj\xc3\xb8pt en tomt hvor de holder p\xc3\xa5 \xc3\xa5 bygge et hus og hver s\xc3\xb8ndag arbeider de frenetisk for \xc3\xa5 ferdigstille bygget. Kari blir med barn og n\xc3\xa5r hyresvertinnen f\xc3\xa5r kjennskap til dette tvinger hun paret til \xc3\xa5 flytte. Huset er ikke ferdig, s\xc3\xa5 de m\xc3\xa5 leie rom i en villa hos fru R\xc3\xb8nne for en skyh\xc3\xb8y pris._NEWLINE_Huset er nesten ferdig n\xc3\xa5r en bygningsinspekt\xc3\xb8r kommer p\xc3\xa5 bes\xc3\xb8k. Han sier at de ikke kan flytte inn da de ikke har byggetillatelse for huset. Paret har allerede sagt opp rommet hos fru R\xc3\xb8nne, s\xc3\xa5 der kan de ikke bo. I stedet leier de et nedslitt bosted p\xc3\xa5 en bondeg\xc3\xa5rd et godt stykke utenfor byen. Petter trenger penger og melder seg p\xc3\xa5 en slagerkonkurranse. Innledningsvis lykkes han ikke \xc3\xa5 komponere noe, men n\xc3\xa5r han ser noen svaler sitte p\xc3\xa5 en telefonledning s\xc3\xa5 l\xc3\xb8sner det. Svalene ser nemlig ut som noter p\xc3\xa5 en notelinje og plutselig vet han hvordan melodien skal v\xc3\xa6re. Petter sender inn sitt bidrag til konkurransen og samtidig f\xc3\xa5r han og kona byggetillatelse til \xc3\xa5 ferdigstille huset. P\xc3\xa5 innflyttingsdagen har de mange mennesker p\xc3\xa5 bes\xc3\xb8k og n\xc3\xa5r de sl\xc3\xa5r p\xc3\xa5 radioen spilles Petters melodi \xc2\xabHva var vel livet uten deg?\xc2\xbb, som vant konkurransen.\n_START_SECTION_\nSang\n_START_PARAGRAPH_\n\xc2\xabHva var vel livet uten deg?\xc2\xbb var filmens kjenningsmelodi. Melodien ble skrevet av svenske Ernfrid Ahlin og teksten ble skrevet av norske Gunnar Kaspersen. I filmen ble den fremf\xc3\xb8rt av Henki Kolstad og Astrid Herseth. Herseth dubbet stemmen til Inger Marie Andersen. Arne Sveen, Jens Book-Jenssen og Aage Braarud spilte inn plateversjonene.'